./data/phi0474/phi010/phi0474.phi010.perseus-lat2.xml
M. Tullius Cicero
itaque, ut erat semper praeposterus atque				perversus, initium facit a Bulbo et eum, quod iam diu nihil quaesierat, tristem				atque oscitantem leviter impellit  'quid tu?' inquit 'ecquid me adiuvas,				Bulbe, ne gratiis rei publicae serviamus?' ille vero simul atque hoc				audivit 'ne gratiis': 'quo voles' inquit 'sequar; sed quid adfers?'					tum ei quadraginta milia, si esset absolutus				Oppianicus, pollicetur et eum ut ceteros appellet quibuscum loqui consuesset rogat				atque etiam ipse conditor totius negoti Guttam aspergit huic Bulbo